आज भी ठंडा रहेगा मौसम, कल से बढ़ेगा तापमान
सागर | शहर में सोमवार को दिन में तपिश से राहत रही। दिन का तापमान सामान्य रहा। पारा 31 डिग्री के ऊपर था। रात का तापमान 14 डिग्री रहा। जो सामान्य से 3 डिग्री कम था। एक मार्च से शुरू हुए गर्मी के मौसम में पहली बार दिन का तापमान सामान्य से महज 1 डिग्री अधिक रहा। सोमवार को दिन का तापमान 31.2 डिग्री दर्ज किया गया। हवा चलने से सुबह से मौसम में ठंडक थी। धूप निकलने के बाद तपिश बढ़ गई। मौसम केंद्र के पूर्व डायरेक्टर और मौसम विशेषज्ञ डीपी दुबे ने बताया कि हवा का रुख उत्तरी व उत्तर पूर्वी है। इस वजह से भी तापमान में कमी आई। बुधवार से दिन के तापमान में इजाफा होने का अनुमान है।
hin_Deva hin_Deva